ক্রোনোস
ক্রোনোস (প্রাচীন গ্রিক ভাষায়: Κρόνος ক্রোনোস্‌) ছিলেন উরানোস ও গাইয়ার সন্তান। তিতানদের মধ্যে ক্রোনোস ছিল সর্বকনিষ্ঠ। ক্রোনোস তার মা গাইয়ার প্ররোচনায় নিজের পিতা উরেনোসকে কাস্তে এবং হারপ দিয়ে শিশ্ন চ্ছেদন করে সিংহাসন দখল করলে উরানোস তাকে অভিশাপ দেন যে, ক্রোনোস নিজের পুত্র দ্বারা সিংহাসনচ্যুত হবেন। ক্রোনোস আপন বোন রেয়াকে বিয়ে করে ও এই বিয়ের ফলে জিউস, পোসাইডন, হেডিস, হেরা, দিমিতির, ও হেস্তিয়ার জন্ম হয়। পরবর্তীতে ক্রোনোসের পুত্র জিউস, পোসাইডন এবং হেডিস তিন ভাই যথাক্রমে স্বর্গমর্ত্য, সমুদ্র ও পাতালপুরী ভাগ করে নেন ক্রোনোসকে বিতাড়িত করে তার্তারুসে বন্দি করে।